Eth caminaire que passaue d’eth carrèr Sant Dionisi entath carrèr dera Chanvrerie, lo vedie estretir-se de man en man dauant d’eth coma s’auesse entrat en un gran embut.Tath finau deth carrèr, qu’ère plan brac, trapaue talhat eth pas, peth costat deth Mercat, per ua nauta hilèra de cases, e se pensarie que se trapaue en un carreron sense gessuda se non vedesse a dreta e quèrra dues boques escures per a on podie gésser.